b'\n_START_ARTICLE_\n\xc2\xabLa Amistad\xc2\xbb\n_START_PARAGRAPH_\n\xc2\xabLa Amistad\xc2\xbb var et spansk slaveskip. Det er blitt kjent fordi det i 1839 br\xc3\xb8t ut en oppstand blant de afrikanske slaver om bord. De tok kontrollen med skipet og f\xc3\xb8rte det mot USA der det ble oppbragt og bragt til havn av den amerikanske marine. Afrikanerne ble arrestert, og fikk rettshjelp. De etterf\xc3\xb8lgende rettsforhandlinger ble fulgt med stor interesse i USA og tildels ogs\xc3\xa5 internasjonalt. Saken ble behandlet i filmen Amistad (1997), regissert av Steven Spielberg._NEWLINE_I mars 2000 ble en kopi av La Amistad sj\xc3\xb8satt fra Mystic i Connecticut under navnet Amistad. Skipet seiler langs den amerikanske \xc3\xb8stkysten og tjener som et slags \xc2\xabskoleskip\xc2\xbb for undervisning om slaveri og rasediskriminering. Dets hjemmehavn i New Haven i Connecticut, der den f\xc3\xb8rste av Amistadprosessene fant sted.'